
Rīga, 2024


1. Pasūtītājs 
[bookmark: _Hlk181959407]SIA „Rīgas Austrumu klīniskā universitātes slimnīca”
Pasūtītāja rekvizīti: 
Reģistrācijas Nr. 40003951628
Juridiskā adrese: Hipokrāta iela 2, Rīga, LV-1079
2. Iepirkuma priekšmets, identifikācijas Nr. un apraksts 
2.1. „Oncotype DX Breast Recurrence Score® ģenētisko analīžu veikšana pilotprojekta ietvaros”, id. Nr. CA/2024/6ANM.
2.2. CPV kods: 85145000-7 (Medicīnisko laboratoriju sniegtie pakalpojumi).
2.3. Iepirkuma priekšmets nav sadalīts daļās. Pretendentam jāiesniedz piedāvājums par visu iepirkuma priekšmetu kopā.
2.4. Pretendents nevar iesniegt piedāvājuma variantus. 
3. Piedāvājuma iesniegšanas vieta un termiņš 
3.1. Piedāvājums jāiesniedz, nosūtot to uz elektroniskā pasta adresi iepirkumi@aslimnica.lv.  Piedāvājums jāparaksta ar drošu elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. 
3.2. Piedāvājuma iesniegšanas termiņš: līdz 2024. gada 21. novembrim, plkst. 10:00. 
4. Piedāvājuma atvēršanas laiks 
4.1. Piedāvājuma atvēršana sākas tūlīt pēc piedāvājumu iesniegšanas termiņa beigām, kas norādīts Nolikuma 3.2. punktā. 
4.2. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā piecpadsmit minūtes pēc piedāvājumu iesniegšanas termiņa beigām komisijai jāiesniedz elektroniskā atslēga ar paroli šifrētā dokumenta atvēršanai.
5. [bookmark: _Toc229973843]Kontaktpersonas: 
· par tehnisko specifikāciju: Projektu vadības biroja vadītājs Emīls Pūlmanis, tālr. +371 26896748; 
· par nolikumu: Iepirkumu daļas vecākā juriste iepirkumu jomā Edīte Tiltiņa, tālr. +371 67042306; +371 67042336, e-pasts: iepirkumi@aslimnica.lv. 
6. Līgumu izpildes kārtība
6.1. Līgums stājas spēkā tā abpusējas parakstīšanas brīdī un ir spēkā ir spēkā līdz 2026. gada 31. martam vai līdz līguma summas izlietojumam atkarībā no tā, kurš nosacījums iestājas pirmais.
6.2. Laika periodā līdz 2026. gada 31. martam izpildītājam jānodrošina vismaz 242 ģenētisko testu Oncotype DX Breast Recurrence Score® veikšana. 
6.3. Pretendents nodrošina no Pasūtītāja saņemto paraugu apstrādi, ievērojot Exact Sciences Corporation noteiktos pārvadāšanas un patoloģisko nosacījumu ievērošanu.
6.4. Izpildītājam bez papildu samaksas pieprasīšanas jānodrošina analizējamā parauga savākšana/paņemšana no Pasūtītāja.
6.5. Samaksa tiek veikta 30 (trīsdesmit) dienu laikā no attiecīgā nodošanas-pieņemšanas akta abpusējas parakstīšanas un izpildītāja rēķina saņemšanas brīža.
7. Prasības pretendentam un iesniedzamie dokumenti

	Prasība:
	Iesniedzamais dokuments:

	 Pretendenta kvalifikācijas (atlases) prasības un iesniedzamie dokumenti

	7.1. Pieteikums par piedalīšanos cenu aptaujā, ko paraksta pretendenta pārstāvis ar pārstāvības tiesībām vai tā pilnvarota persona.
	7.1. Pretendenta pieteikums dalībai cenu aptaujā (aizpildīta nolikuma pielikumā Nr. 1 pievienotā forma).

	7.2. Pretendents ir autorizēts un  tam ir ekskluzīvas tiesības izplatīt Oncotype DX Breast Recurrence Score® ģenētisko analīzi Latvijas Republikā.
	7.2. Exact Science Corporation, tā meitas uzņēmuma GENOMIC HEALTH, INC. vai tā pilnvarotā pārstāvja autorizācijas vēstule pretendentam par ekskluzīvām tiesībām izplatīt Oncotype DX Breast Recurrence Score® ģenētisko analīzi Latvijas Republikā.


8. Tehniskais un finanšu piedāvājums 
8.1. Tehnisko piedāvājumu pretendents sagatavo, aizpildot nolikuma pielikumā Nr. 2 „Tehniskā specifikācija” pievienoto formu.  
8.2. Finanšu piedāvājumu pretendents sagatavo, aizpildot nolikuma pielikumā Nr. 2 „Finanšu piedāvājuma forma” pievienoto MS Excel tabulas formu.  
8.3. Finanšu piedāvājuma cenās ir jāietver visas ar pakalpojuma sniegšanu saistītās izmaksas, tai skaitā analīžu cena, analizējamā parauga savākšana/paņemšana no pasūtītāja un tā nogādāšana uz Exact Science Corporation meitas uzņēmumu GENOMIC HEALTH, INC., personāla un transporta izmaksas, nodokļi, kā arī visas citas izmaksas, kuras var rasties izpildītājam, izpildot līgumsaistības. Visas cenas jānorāda euro bez PVN ar ne vairāk kā 2 (divām) ciparu zīmēm aiz komata.

9. Piedāvājuma noformēšana 
9.1. Piedāvājums jāiesniedz elektroniski, parakstīts ar drošu elektronisko parakstu un laika zīmogu, nosūtot piedāvājumu uz elektroniskā pasta adresi: iepirkumi@aslimnica.lv. 
9.2. Pieteikuma veidlapa, tehniskais un finanšu piedāvājums jāaizpilda tikai elektroniski, kā atsevišķus elektroniskos dokumentus ar Microsoft Office 2010 (vai jaunākas programmatūras versijas) rīkiem lasāmā formātā.
9.3. Piedāvājumā ietvertajiem dokumentiem jābūt latviešu valodā. Ja kāds no piedāvājuma dokumentiem tiks iesniegts citā valodā, piedāvājumā jāpievieno pretendenta apliecināts tulkojums latviešu valodā.
9.4. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā. 
9.5. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.
10. Piedāvājuma izvēles kritērijs 
Iepirkuma komisija izvēlas saimnieciski visizdevīgāko piedāvājumu, kā piedāvājuma izvēles kritēriju nosakot viszemāko cenu (bez PVN) par visu iepirkuma priekšmetu. 

11. Piedāvājuma vērtēšana un lēmums par līguma slēgšanas tiesību piešķiršanu
11.1. Iepirkuma komisija izvērtē piedāvājuma atbilstību nolikumā noteiktajām prasībām.
11.2. Pirms lēmuma pieņemšanas par līguma slēgšanas tiesību piešķiršanu, iepirkuma komisija veic pārbaudi saskaņā ar Starptautisko un Latvijas Republikas nacionālo sankciju likuma 11.1 pantā noteikto.
11.3. Ja iepirkuma komisija konstatē Starptautisko un Latvijas Republikas nacionālo sankciju likuma 11.1 pantā noteiktos izslēgšanas nosacījumus, tā rīkojas saskaņā ar Starptautisko un Latvijas Republikas nacionālo sankciju likuma 11.1 pantā noteikto.

Pielikumā: 
1. Pielikums Nr. 1 – Pieteikuma forma dalībai cenu aptaujā; 
2. Pielikums Nr. 2 – Tehniskā specifikācija;
3. Pielikums Nr. 3 – Finanšu piedāvājuma forma;
4. Pielikums Nr. 4 – Līguma projekts.

